

***IVAPLIN d.o.o.***

***Moslavačka*** *13*

*Ivanić-Grad*

**OIB:** 57676681803

***T:*** *01 2831 270* ***F:*** *01 2831 271*

*m****@****il: ivaplin@ivaplin.hr*

[www.ivaplin.hr](http://www.ivaplin.hr)

***GODIŠNJE IZVJEŠĆE ZA 2016. godinu- vijeća***

***IVAPLIN d.o.o.***

1. OPĆENITO O IVAPLIN-u d.o.o.

Ivaplin d.o.o. je trgovačko društvo distribuciju i opskrbu plinom sa sjedištem u Ivanić Gradu, Moslavačka ulica 13, dok se radionički i skladišni prostor nalazi u Omladinskoj ulici 28, koji je u vlasništvu Ivakop-a kojem se plaća najam.

Osnovano je Društvenim ugovorom o osnivanju društva s ograničenom odgovornošću dana 15. svibnja 2009. godine, a upisano je u sudski registar rješenjem Trgovačkog suda u Zagrebu dana 15. lipnja 2009. godine, pod matičnim brojem subjekta (MBS) 080699684.

Osnivači/članovi trgovačkog društva Ivaplin d.o.o. su jedinice lokalne samouprave na čijem se području obavlja distribucija i opskrba plinom kućanstava i poslovnih subjekata. Tako su sukladno odredbama Društvenog ugovora osnivači društva:

* Grad Ivanić-Grad sa temeljnim ulogom od 641.200,00 kuna ili 52,73%,
* Općina Križ sa temeljnim ulogom od 348.100,00 kuna ili 28,63% i
* Općina Kloštar Ivanić sa temeljnim ulogom od 226.700,00 kuna ili 18,64%.

Ukupni temeljni kapital iznosi 1.216.000,00 kuna, a poslovni udjeli raspoređeni su po osnivačima u postocima koji su navedeni.

Direktor Darko Rupčić pojedinačno i samostalno zastupa društvo od 1. travnja 2016. godine.

* 1. TIJELA DRUŠTVA

1. Uprava društva

Direktorica društva Željka Vučinić-Jambrešić obnašala je dužnosti u razdoblju od 17.9.2015. do 31.3.2016. godine.

Odlukom Skupštine društva 1.4.2016. godine Ivaplin d.o.o. samostalno i pojedinačno zastupa direktor Darko Rupčić dipl.ing.

1. Skupština društva

Skupština se sastoji od tri člana koji su temeljem Društvenog ugovora načelnici jedinica lokalne samouprave koje su prethodno navedene kao osnivači/članovi društva:

* predsjednik skupštine: gradonačelnik Grada Ivanić-Grada, Javor Bojan Leš
* član skupštine: načelnik Općine Križ, Marko Magdić
* član skupštine: načelnik općine Kloštar Ivanić, Željko Filipović

1. Nadzorni odbor

* predsjednik nadzornog odbora: Milivoj Maršić, Grad Ivanić-Grad
* član nadzornog odbora: Željko Brincka, Općina Križ
* član nadzornog odbora: Branko Šafran, Općina Kloštar Ivanić
  1. PREDSTEČAJNA NAGODBA

Dana 16. srpnja 2014. između dužnika Ivaplin d.o.o. za distribuciju i opskrbu plinom i vjerovnika odobrena je predstečajna nagodba. Ukupan reprogramirani dug iznosi 13.797.843,00 kn od čega polovinu duga u iznosu 6.898.921,00 kn Ivaplin podmiruje iz redovnog poslovanja, a drugu polovinu duga u iznosu 6.898.921,00 kn podmiruju suvlasnici u jednakim godišnjim ratama od 1.724.730,00 kn srazmjerno udjelima u društvu.

Od 31. prosinca 2014. do 31. ožujka 2019. planirana je otplata po ratama koje dospjevaju svake godine 31. ožujka i 31. prosinca.

Prema planu za 2016. godinu („Plan poslovanja Ivaplin d.o.o. 2016“) Ivaplin je imao obveze po predstečajnoj nagodbi u iznosu od 1.866.629 kn do 31.3.2016. godine i 1.216.685. kn do 31.12.2016. godine koje su i plaćene prema vjerovnicima.

Obvezu uplate Ivaplinu za 2016. godinu po predstečajnoj nagodbi, najkasnije do 31.12.2016. godine u ukupnom iznosu od 1.724.730,00 kn suvlasnici nisu u cijelosti izvršili. Naime, Općina Kloštar Ivanić je obvezu u cijelosti izvršila i uplatila Ivaplinu iznos od 344.946,00 kn dok Grad Ivanić-Grad nije uplatio obvezni iznos od 862.365,00 kn i Općina Križ nije uplatila obvezni iznos od 517.419,00 kn.

* 1. SUDSKI POSTUPCI

Sudski postupak Palić Inženjering : završen na način da je Odlukom Skupštine izvršena nagodba sa Palić Inženjeringom koji se odrekao zateznih kamata, a Ivaplin je povukao žalbu na prvostupanjsko Rješenje suda (gdje je Ivaplin proglašen obveznikom izvršenja plačanja svih obveza prema Palić iženjeringu) i plaćen je prvi račun za radove, a za drugi račun Ivaplin je preuzeo obvezu plaćanja sa 31.1.2017. godine sa svim troškovima postupka.

Sudski postupak I. Martinek: u 2016. g. u tijeku postupak sa osnova potraživanja g. Martineka sa osnova otpremnine od 200.000,00 kn.

Sudski postupak Nino Pavanić: u tijeku je sudski postupak kojim stranka traži dodatnu naknadu štete od cca 900.000,00 kn.

* 1. IZMJENE I DOPUNE DRUŠTVENOG UGOVORA IVAPLINA

U 2016. godini temeljem nalaza Državnog Ureda za reviziju pokrenute su aktivnosti od strane Uprave Društva prema Skupštini Društva vezane uz izmjene i dopune Društvenog ugovora na temu da u nadzornom odboru mora biti i predstavnik radnika Društva.

1. STRUKTURA DRUŠTVA

U Ivaplin-u je zaposleno 29 radnika (na dan 31.12.2016.) + dvije radnice na stručnom usavršavanju, gdje je 15 osoba u operativi, a preostalih 14 u upravi. Uprava društva podijeljena je na sektor distribucije i sektor opskrbe koji su podjeljeni na odjele.

Sastav radnika obzirom na stupanj obrazovanja:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  | | --- | --- | | **STRUČNA SPREMA ZAPOSLENIKA** | | | NKV | 1 | | KV | 10 | | PKV | 1 | | SSS | 10 | | VSŠ | 4 | | VSS | 5 | |

* 1. OSPOSOBLJENOST RADNIKA

Od 15 radnika u operativi, šestero su ispitivači plinske instalacije, a pet voditelji ispitivanja plinskih instalacija (tri osobe su i ispitivači i voditelji). Tri osobe su zavarivači, a ujedno i zavarivači plastike. Tri su osobe plinoinstalateri-monteri na distribucijskom sustavu prirodnog plina, a dvije osobe su osposobljene za rad s bagerom, utovarivačem, buldožerom i rovokopačem.

* 1. ZAPOŠLJAVANJE

Prema planu iz 2016. godine bilo je predviđeno produljenje ugovora troje radnika plinoinstalaterske struke, te zapošljavanje novih radnika kroz program stručnog osposobljavanja bez zasnivanja radnog odnosa, kao i zaposlenja radnika VŠS/VSS na određeno vrijeme zbog povećanja opsega poslovanja.

U 2016. godini u srpnju i studenom dvoje zaposlenika je otišlo u mirovinu, a u studenom je dvoje potpisalo sporazumni raskid ugovora na njihov zahtjev. Troje radnika u operativi je produljilo ugovor na određeno vrijeme. Tijekom 2016. realizirano je zapošljavanje 3 radnika. U studenom su zaposlene dvije radnice kroz program stručnog osposobljavanja bez zasnivanja radnog odnosa.

1. DISTRIBUCIJA

Područje distribucije plina obavlja se u tri lokalne samouprave, u Gradu Ivanić-Gradu, Općini Križ i Općini Kloštar Ivanić.

Distribucijski sustav obuhvaća plinovode, regulacijske stanice, mjerno-regulacijske stanice, odorizacijske stanice, sustav za daljinski nadzor, upravljanje i prikupljanje podataka, priključke, plinomjere i drugu mjernu opremu, kao i svu drugu opremu i građevine ugrađene u distribucijski sustav u svrhu osiguravanja sigurnog i pouzdanog pogona distribucijskog sustava i isporuke plina.

U 2016. godini pokrenute su aktivnosti na utvrđivanju vlasništva nad pojedinim dijelovima distributivne mreže jer je dio mreže u vlasništvu Ivaplina, dio u knjigama JLS, a manji dio kod drugih pravnih osoba. Navedeno je otežano i nije završeno uslijed nedovoljne ažurnosti i točnosti knjiženja pri JLS, te dijelom uslijed neuzvraćenih odgovora na zahtjeve Ivaplina i drugih razloga. Nadalje, postoji i problem prijenosa vlasništva takve distributivne mreže u knjige Ivaplina obzirom na obvezu plačanja poreza.

Mjerno regulacijske stanice na distrubitvnom području Ivaplin d.o.o. su sljedeće:

1. MRS Ivanić Grad III (kčbr. 496/6, k.o. Ivanić Grad)
2. MRS Posavski Bregi (kčbr. 298, k.o. Posavski Bregi)
3. MRS Kloštar (kčbr. 3159, k.o. Kloštar Ivanić)
4. MRS Graberje (kčbr. 2129, k.o. Caginec)
5. MRS Novoselec (kčbr. 134/2, k.o. Okešinec)
6. MRS Križ (kčbr. 968/4, k.o. Križ)

Ivaplin na području svoje distribucije pokriva geografsko područje Grada Ivanić-Grada, Općine Križ i Općine Kloštar Ivanić. Ukupna duljina distribucijske mreže iznosi cca 332 km, od čega na plinovod od polietilenskih cijevi otpada cca 68% duljine (cca 226 km), dok je ostalih 32% (cca 106 km) plinovoda od čeličnih cijevi starosti i preko 50 godina.

Općenito na distribucijskom području postoji 7446 potrošača, od toga 6860 su kućanstva i 586 poduzetništva, a sveukupno je ugrađeno 8145 plinomjera.

Raspodjela distributivnog plinovoda po područjima:



* 1. ODJEL PLANIRANJA I NADZORA MREŽE

Tijekom 2016. g. Ivaplin je u području planiranja i nadzora mreže izvršio slijedeće usluge:

**Obrada i izdavanje dokumenata**

* 1. Posebni uvjeti kom 69
  2. Potvrda gl.proj. kom 71
  3. Sugl., mišljenja, ostalo kom 21
  4. Lociranje trase kom 13
  5. Ucrtavanje na podloge kom 33
  6. Energ.sugl./uvjeti kom 56
  7. Suglasnost za radove kom 7
  8. Nadzor kom 81

**Ukupno: kom 218**

1. **Izrada novih kućnih priključaka**
   1. Ugovor o priključenju - potpisani kom 34
2. **Izvođenje nadzora radova na izgradnji / rekonstrukciji /zamjeni mreže, sudjelovanje u radu komisije za tehnički pregled, razni pisani upiti i mišljenja, te ostali poslovi iz djelatnosti Ivaplina**

3.2. ODJEL ODRŽAVANJA I IZGRADNJE MREŽE

Realizacija iz Plana poslovanja za 2016.godinu:

* zamjena plinovoda u Novoselcu, Moslavačka ulica (od rotora do Kolodvorske ulice) – ukupne duljine 1.179 m od čega je:
* zamjena plinovoda u Ivanić Gradu, Naftalanska ulica – ukupne duljine 1.205 m od čega je:
* zamjena plinovoda u Križevačkoj ulici i dio Dubrovačke ulice do Predavca (od kružnog toka do table Predavec) – ukupne duljine 726 m' od čega:
* izrada lira u Cagincu, Zagrebačka ulica
* zamjena plinovoda u Šumećanima I.faza ukupne duljine cca 1750 m':

-češljevi 1.400 m'

-priključci 350 m'

Djelomično obavljeni radovi iz Plana poslovanja za 2016. godinu:

* **I. faza:** izrada češljeva i priključaka distribucijskog sustava u naselju Šumećani – zamijenjeno cca 1750 m (1400 m' češlja + 350 m' priključaka) od ukupno 4100 m; glavni vod nije zamijenjen jer se ne nalazi u zoni zahvata, te se izvodi samo zamjena češljeva i priključaka
* zamjena plinovoda i priključaka u Ulici Milke Trnine, Kloštranske i ulice Žeravinec – zamijenjeno 180 m od ukupno 330 m (jedna od tri ulice - Žeravinec nije izvođena jer stanari nisu dozvolili radove u istoj).
  + 1. Kontrola plinske mreže i plinskih priključaka

Tijekom 2016. godine:

* ispitano je na nepropusnost je 171.202 m plinske mreže i 35.600 m plinskih priključaka (2374 kom) što sveukupno iznosi 206.802 m ispitanog cjevovoda
* prilikom ispitivanja otkriveno je 124 mjesta propuštanja od toga su 19 propuštanja prijavili potrošaći, a sveukupno je sanirano 143 mjesta propuštanja
* sanirano je 372 m plinovoda zamjenom na 15 lokacija, zamijenjeno je 38 priključaka ukupne duljine 570 m i sanirane su 94 rupe na 72 lokacije propuštanja na plinskoj uličnoj mreži.

Kontrolu lociranja plinovoda i propuštanja plina obavljano je s pomoći 18 uređaja koji se redovno održavaju i umjeravaju.

* 1. ODJEL REGULACIJE I MJERENJA

Također u 2016. godini Ivaplin je kroz područje regulacije i mjeranja obavio slijedeće zamijenjeno je 1115 plinomjera od toga 888 je ugrađeno baždarenih, a 196 novih plinomjera.

Prilikom zamjene plinomjera ispitano je 1115 plinskih instalacija kategorije kućanstvo, a kod kategorije poduzetništvo ispitano je 14 instalacija

U 2016. bilo je 33 nova potrošača, a od toga 21 novi priključak.

U 2016. godini prilikom izvođenja radova na održavanju plinskog distribucijskog sustava nije bilo povrede na radu i primjenjene su mjere zaštite na radu.

* 1. NABAVA I PRODAJA PLINA

Prema Planu poslovanja za 2016. godinu predviđao se pad prodaje plina kućanstvima i do 15% u odnosu na 2015. godinu (plan je napravljen sa padom potrošnje od 10% vjerujući u porast potrošnje prema zadnjem kvartalu 2016.). Ukupna prodaja plina za kućanstvo 2015. godine iznosila je 53.637.477 kWh, a 2016. godine 50.953.725 kWh. Uspoređivanjem podataka zaključuje se da je pad potrošnje plina za kućanstva pao za 5%, dok je sveukupna prodaja (kućanstvo i poduzetništvo) pala za 6%.

|  |  |  |  |  |  |  |
| --- | --- | --- | --- | --- | --- | --- |
| Prodaja Plina | Dobavljač HEP Kućanstvo | | Dobavljač INA, CRODUX, GPZ-O Poduzetništvo | | Ukupno | |
| Količina (kWh) | Ukupna vrijednost (kn) | Količina (kWh) | Ukupna vrijednost (kn) | Količina (kWh) | Ukupna vrijednost (kn) |
| 2015. | 53.637.477 | 13.760.849 | 17.000.796 | 6.784.849 | 70.638.273 | 20.545.698 |
| 2016. | 50.953.725 | 10.751.047 | 15.689.506 | 5.672.068 | 66.643.231 | 16.423.115 |

|  |  |  |  |  |  |  |
| --- | --- | --- | --- | --- | --- | --- |
| Nabava Plina | Dobavljač HEP Kućanstvo | | Dobavljač INA, CRODUX, GPZ-O Poduzetništvo | | Ukupno | |
| Količina (kWh) | Ukupna vrijednost (kn) | Količina (kWh) | Ukupna vrijednost (kn) | Količina (kWh) | Ukupna vrijednost (kn) |
| 2015. | 55.496.006 | 13.480.106 | 15.884.700 | 4.120.376 | 71.380.706 | 17.600.483 |
| 2016. | 54.939.703 | 10.811.665 | 15.885.990 | 2.934.435 | 70.825.693 | 13.746.100 |

* 1. POVIJEST POTROŠNJE PLINA

Rast udjela vanjskih opskrbljivača i pad potrošnje plina za kućanstvo i privredu u postocima za navedeno razdoblje u tablici:

|  |  |  |  |
| --- | --- | --- | --- |
| Podaci | Udio 2014.g | Udio 2015.g | Udio 2016.g |
| Ivaplin kućanstvo | 64,20 % | 61,67 % | 59,92 % |
| Ivaplin privreda | 22,76 % | 20,08 % | 18,50 % |
| Vanjski opskrbljivači | 13,04 % | 18,25 % | 21,58 % |

* 1. PROMJENE OPSKRBLJIVAČA

Od 1.1. do 15.12.2016. godine podneseno je 184 zahtjeva za promjenu opskrbljivača, no njih 147 uspjeli smo zadržati.

|  |  |
| --- | --- |
| Podaci | Br. zahtjeva |
| Podneseno zahtjeva | 184 |
| Prekinuto zahtjeva | 147 |
| Provedenih postupaka-prijelaza | 30 |
| U postupku | 7 |

1. ODJEL NAPLATE RAČUNA

Odjel naplate mjesečno izda oko 7650 računa. Godišnji promet od naplate plina za 2016. godinu iznosi 28.279.701,97 kn. od toga je do 31.12. uplaćeno 22.112.551,23 kn, odnosno 78,19%. Obrađene su 83 žalbe odnosno ispravci po računima i 3442 opomena.

U 2016. godini uvedena je mogućnost dostave računa krajnjim kupcima putem e-maila, a ovisno o iskazanim željama kupaca, te je do sada takav način dostave proveden kod 200 kupaca.

Utrošak radnog vremena u 2016. godini.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **MJESECI** | **1** | **2** | **3** | **4** | **5** | **6** | **7** | **8** | **9** | **10** | **11** | **12** | **UKUPNO** |
| BROJ UPOSLENIH | 31 | 34 | 27 | 31 | 30 | 30 | 30 | 30 | 31 | 31 | 31 | 30 |  |
| UTROŠENO SATI | 5208 | 4904 | 4968 | 5064 | 5280 | 5280 | 5040 | 5520 | 5456 | 5208 | 5478 | 5048 | 62454 |
| efektivni | 4120 | 4176 | 4088 | 4312 | 4048 | 4016 | 4160 | 3880 | 4856 | 4744 | 4480 | 4545 | 51425 |
| godišnji | 224 | 360 | 424 | 520 | 832 | 960 | 696 | 944 | 416 | 248 | 672 | 280 | 6576 |
| praznik | 480 | 0 | 216 | 0 | 240 | 144 | 0 | 456 | 0 | 0 | 240 | 104 | 1880 |
| bolovanje | 384 | 368 | 240 | 232 | 160 | 160 | 184 | 240 | 184 | 216 | 64 | 80 | 2512 |
| prekovremeni | 0 | 0 | 0 | 0 | 0 | 0 | 0 | 0 | 297 | 257 | 22 | 64 | 640 |

1. SKLADIŠTE

Za potrebe radioničkog i skladišnog prostora, kao i za smještaj vozila, Ivaplin koristi poslovni prostor u Ivanić-Gradu, Omladinska 28, koji je u vlasništvu Ivakopa i za koji se plaća najam. U troškove je uključena cijena najma prostora, potrošnja struje, vode, plina, odvodnja, komunalna naknada.

Na radnom mjestu skladištara ja zaposlen jedan radnik, a njegovi radni zadaci su preuzimanje robe, materijala, opreme i drugih prispjelih pošiljaka od dobavljača, kontroliranje kvalitete i količine iste.

Zaliha kompletnog skladišnog materijala sa danom 31.12.2016. je u ukupnom iznosu od 293.222,21 kn.

1. VOZNI PARK

Ivaplin u svom voznom parku ima ukupno 19 prijevoznih sredstava, od čega 14 automobila (osobnih i teretnih) i 5 mopeda. Prosječna starost vozila (bez motora) je 9,1 godina. U 2017. godini planira se prodaja dva VW transportera koji su stari 19, odnosno 20 godina, kao i VW Caddy koji je star 14 godina. Vozila namjeravamo prodati iz razloga što ulaganja u servise i popravke daleko nadilaze vrijednosti samih vozila.

7 . **Financijski podaci poslovanja Ivaplin- a u 2016. godini:**

Ivaplin- OPSKRBA 2016.godina

|  |  |
| --- | --- |
| PRIHODI | 16.875.810 |
| RASHODI | 15.816.588 |
| DOBIT | 1.059.222 |

Ivaplin – DISTRIBUCIJA 2016.godina

|  |  |
| --- | --- |
| PRIHODI | 7.310.695 |
| RASHODI | 7.277.109 |
| DOBIT | 33.586 |

Ivaplin d.o.o. za distribuciju i opskrbu plinom 2016.godina.

|  |  |
| --- | --- |
| PRIHODI | 24.186.505 |
| RASHODI | 23.093.697 |
| DOBIT PRIJE OPOREZIVANJA | 1.092.808 |
| DOBIT TEKUĆE GODINE | 996.914 |